 **เอกสารงานความสัมพันธ์ชุมชน โรงเรียนตลาดบางคูลัด**

**ฉบับ ที่ 1 / 2560 / เดือน พฤษภาคม 2560**

**งานบริหารทั่วไป โรงเรียนตลาดบางคูลัด อบจ นนทบุรี**

**สวัสดีครับท่านผู้ปกครองที่รักเคารพทุกท่าน**

ก่อนอื่นต้องกราบขอบพระคุณทุกท่านที่ให้ความร่วมมือในการประชุมผู้ปกครองในช่วงก่อนเปิดภาคเรียนที่ผ่านมา เพื่อพบปะพูดคุยกับท่านนายกธงชัย เย็นประเสริฐ ได้กล่าวฝากขอความร่วมมือร่วมใจในการดูแลลูกหลานของเราได้มีโอกาสให้มีการศึกษาดีๆ เช่นลูกหลานคนที่มีฐานะ โดยให้งบประมาณสร้าง

อาคารเรียน อาคารประกอบ สื่อ เทคโนโลยีต่างๆ โดยเฉพาะการเรียนการสอน MEP และภาษาจีน เป็นต้น

ปัจจุบันโรงเรียนมีนักเรียนจำนวนทั้งสิ้น 1195 คน และมีการขยายชั้นเรียนเพิ่มอีกหนึ่งชั้นเรียน

คือ ชั้นอนุบาล 1 หรือเราติดปากเรียกกันว่า อนุบาล 3 ขวบ จำนวน 3 ห้องเรียน ตอนนี้รอรับมอบอาคารเรียนหลังใหม่ซึ่งจะส่งมอบในเดือน มิถุนายน 2560 จำเป็นต้องลำบากนักเรียน ครู ผู้ปกครอง ในเรื่องห้องเรียนในช่วงนี้ไปก่อน เมื่อรับมอบอาคารเรียนแล้วจึงสามารถใช้ห้องเรียนได้นะครับท่านผู้ปกครอง

ด้วยอาคารหลังใหม่ ( อาคาร 3 ) เมื่อส่งมอบและรับแล้ว เพื่อเป็นสิริมงคลทางโรงเรียนจะทำบุญเลี้ยงพระโดยนิมนต์พระสงฆ์จำนวน 9 รูป และเปิดป้ายฉลองอาคารเรียนหลังใหม่ จึงใครเรียนเชิญทุกท่านร่วมพิธีด้วย ส่วนจะเป็นวันไหนเวลาใด จะแจ้งให้ท่านทราบนะครับ

มีอยู่วันหนึ่งครับผมเดินเยี่ยมเด็กอนุบาล มีผู้ปกครองมาสะกิดบอก ครูๆฉันอยากช่วยทำบุญนะ

จะติดพัดลมห้องเด็กอนุบาลหลังใหม่ ผมได้ยินก็ดีใจแทนเด็กๆครับ ก็ได้แต่กล่าวขอบคุณๆครับ ผมคงไม่รบกวนป้านะครับ เอาไว้ไปร่วมบุญร่วมกุศลกันในวันฉลองเปิดป้ายอาคารเรียนนะครับ ดีใจแทนเด็กๆครับที่เรายังมีผู้ใหญ่ใจดีที่สนใจอนาคตของชาติคือลูกหลานเรานะครับ

ในช่วงนี้ในเรื่องการพัฒนาการศึกษาของโรงเรียน ยังขาดงบประมาณในการดำเนินการเร่งด่วน

มากมาย อาศัยงบประมาณหลวงคงไม่ทันการ ท่านก็คงเห็นนะครับสภาพถนน การจารจรรับส่งนักเรียนไปกลับ จำนวนนักเรียนเพิ่มขึ้น อาคารเรียนไม่เพียงพอ อาคารประกอบ โรงอาคาร สนามเด็กเล่น สนามกีฬา ห้องพิเศษต่างๆ มีสภาพที่ต้องปรับปรุงซ่อมแซมให้สะอาด ปลอดภัย พร้อมใช้ ในส่วนของทางราชการได้เข้าแผนในการดำเนินการจัดสร้าง อาคารกีฬา รั้ว อาคารเรียน ในส่วนนั้นๆจะเป็นเรื่องของราชการและงบประมาณที่จะต้องรอดำเนินการเป็นไปตามกรอบแผนงานฯนะครับ ได้แต่ต้องรอครับ

ทางโรงเรียนจึงใครบอกบุญทุกท่านมา ณ โอกาสนี้นะครับ ใครไม่มีให้บอกเราเราจะช่วยท่าน ใครมีน้อยทำน้อย ใครมีมากทำมาก ทางโรงเรียนจะนำเงินบริจาคของทุกๆท่านไปดำเนินการพัฒนาการศึกษา ปรับปรุงอาคารเรียนหลังใหม่ในการติดตั้งพัดลมโคจร 48 ชุด / ติดตั้ง 12 ห้องละ 4 ชุด ตอนนี้มีผู้บริจาคแล้ว 15 ชุด ๆ มีผม 4 ชุด รองปวีณา 2 ชุด รองภาณรินทร์ 2 ชุด ป้าดาแม่ครัว 4 ชุด

ครูจุไรรัตน์ 1 ชุด คุณโต้ง 2 ชุด แล้วครับ

นอกจากนี้จะปรับภูมิทัศน์หน้าอาคาร 3 จัดทำลาน BBL โครงหลังคาบังแดด ติดฟิล์มกันแดดกันความร้อนห้องเรียน สื่ออุปกรณ์การสอนปฐมวัย และอื่นๆที่เกี่ยวข้อง ท่านผู้ปกครองท่านใดสนใจจะร่วมบุญสร้างกุศลให้เด็กๆของเรา เชิญได้นะครับ **ติอต่อเลย 081 – 6507976 ผอ สุมน จอสูงเนิน** ครับ

ท่านผู้ปกครองทุกท่านครับ ท่านใดที่ยังไม่ได้ร่วมเป็นเครือข่ายผู้ปกครอง ให้ท่านรีบติดต่อครู

ประจำชั้นของลูกหลานท่านโดยด่วนนะครับ ที่สำคัญให้เบอร์โทรที่ติดต่อท่านกับครูประจำชั้นในการดูแลช่วยเหลือนักเรียนต่อไปครับ

ในเรื่องหนังสือแบบเรียน เสื้อผ้า อุปกรณ์การเรียน ทางโรงเรียนมีนโยบายในการดำเนินการจัดให้นักเรียนที่มีรายชื่อในทะเบียนนักเรียนในปีการศึกษา 2559 ก่อนนะครับ ท่านที่มาเข้าใหม่จะได้รับครับ

ได้รับทุกคนตามรายการที่กล่าวมา แต่ทางโรงเรียนจะจัดให้เป็นลำดับต่อจากนักเรียนเก่านะครับ เน้นนะครับว่าได้รับทุกคนนะครับ เพราะงบประมาณที่ทางราชการเขาจัดให้เขาจัดตามปีการศึกษาที่ผ่านมาครับ

ในส่วนปีนี้นักเรียนที่เข้ามาใหม่จะจัดงบประมาณสมทบต่อไป

ในเรื่องแบบเรียน ปีนี้ทางราชการเขาให้ยืมเรียนแบบเรียน ส่วนนี้สิ้นปีจะต้องนำส่งคืน หายต้องซื้อคืนนะครับ ส่วนแบบฝึกหัดไม่ต้องคืนครับผม

**ในวันที่ 1 มิถุนายน 2560 ทางโรงเรียนจะจัดระบบจราจรภายในโรงเรียนกลับสู่ภาวะปกติ**

**ที่ได้ดำเนินการมานะครับ เข้าและออกตามเส้นทางเดิม ไม่ควรล้ำแนวกั้นเข้ามาจอด ให้จอดรับส่งตาม**

**ที่โรงเรียนกำหนด นะครับขอความร่วมมือด้วย และ แจ้งเพื่อให้ท่านช่วยกันปฏิบัติในการมารับส่งบุตรหลาน**

**หรือมาติดต่อขอพบนักเรียนในปกครองของท่าน ให้มาแจ้งความประสงค์ที่ห้องธุรการชั้น 2 อาคาร 2**

**และรอให้คุณครูนำนักเรียนมาพบท่าน ทางโรงเรียนห้ามบุคคลภายนอกขึ้นอาคารเรียน ห้องเรียน**

**ทั้งนี้เพื่อความปลอดภัยของบุตรหลานของท่านเองนะครับ**

ท่านผู้ปกครองมีอะไรสงสัย มีปัญหาอย่างไร ติดต่อได้ตามเบอร์ที่ผมให้ไว้นะครับ ผมนอนหัวค่ำ

นะครับประมาณตีหนึ่ง หรือ เข้าไปสืบค้นใน Google พิมพ์โรงเรียนตลาดบางคูลัด ครับ

ขอบพระคุณในความไว้วางใจที่ท่านได้มอบดวงใจของท่านมาให้เราดูแล พวกเราจะพยายามดูแลลูกหลานท่านด้วยกำลังกาย กำลังสติปัญญา อย่างเต็มความสามารถครับ

**เติบโตสมวัย ใส่ใจดุจลูกหลาน**

**สวัสดีครับ**